### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 21. februar 2024 har vedtaget Magistratens foranstående indstilling af 20. februar 2024.

###

Anlægsbevilling til byggemodningsarbejder (projektering og udførelse) af Allégaden, Stina Brandt, Kapelgården, Gerda Kjær og fordelingsgader.

### Resume

Indstillingen tager sit afsæt i realisering af ”Udviklingsplanen for [adresse]” og lokalplan 1209.

De første grunde er solgt på [adresse] og der skal etableres forsyninger og adgangsvej til disse.

Med indstillingen anmodes om anlægsbevilling til anlæg af Allégaden, Stina Brandt, Kapelgården, Gerda Kjær og fordelingsgader.

Rådighedsbeløbet til finansiering af anlægsudgiften på netto 22,34 mio. kr. (2024-priser) udmøntes fra de afsatte anlægsreserver for [adresse]. Desuden reserveres 3,47 mio. kr. på anlægsreserven til uforudsete udgifter.

### Beslutningspunkter

Det indstilles:

At 1) byrådet godkender igangsætning af projektering og udførelse af de i indstillingen og bilag 1 nævnte anlægsarbejder.

At 2) byrådet giver en anlægsbevilling på 22,34 mio. kr. til udførelse af de nævnte anlægsarbejder og omkostninger til byggemodning. Det tilhørende rådighedsbeløb på 22,34 mio. kr. (2024-priser) finansieres af anlægsreserver hertil under [adresse].

At 3) der afsættes 3,47 mio. kr. på anlægsreserven til uforudsete udgifter.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 20-02-2024

Alex Jacobsen:

Fremsendes til [adresse] med bemærkning, at Magistraten i mødet den 20. februar 2024 anbefaler, at byrådet tiltræder Magistratsafdelingen for Teknik og Miljøs indstilling af 5. februar 2024.

Magistratsafdelingen for Teknik og Miljø udarbejder notat om aktuelle aktiviteter på [adresse], herunder permanente og midlertidige samt om disse kan fortsætte i byggeproces.